CELEX: 32015R1746
Language: sl
Date: 2015-09-30 00:00:00
Title: Izvedbena uredba Komisije (EU) 2015/1746 z dne 30. septembra 2015 o spremembi Izvedbene uredbe (EU) št. 750/2014 s podaljšanjem obdobja uporabe zaščitnih ukrepov v zvezi z epidemično drisko prašičev (Besedilo velja za EGP)

1.10.2015   
            
            
               SL
            
            
               Uradni list Evropske unije
            
            
               L 256/5
            
         IZVEDBENA UREDBA KOMISIJE (EU) 2015/1746
   z dne 30. septembra 2015
   o spremembi Izvedbene uredbe (EU) št. 750/2014 s podaljšanjem obdobja uporabe zaščitnih ukrepov v zvezi z epidemično drisko prašičev
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Direktive Sveta 91/496/EGS z dne 15. julija 1991 o določitvi načel o organizaciji veterinarskih pregledov živali, ki vstopajo v Skupnost iz tretjih držav, in o spremembi direktiv 89/662/EGS, 90/425/EGS ter 90/675/EGS (1), in zlasti člena 18(1) in (7) Direktive,
   ob upoštevanju naslednjega:
   
               (1)
            
            
               Po sporočilih o novi prašičji enterični koronavirusni bolezni, ki jo povzročajo na novo porarajoči se prašičji alfakoronavirusi, vključno z virusom epidemične driske prašičev, in novi prašičji deltakoronavirus v Severni Ameriki je bila sprejeta Izvedbena uredba Komisije (EU) št. 750/2014 (2). Navedena izvedbena uredba določa zaščitne ukrepe v zvezi z vnosom v Unijo pošiljk živih prašičev za vzrejo in proizvodnjo z območij, na katerih je prisotna bolezen, ki jo povzročajo navedeni virusi, da se zagotovi izpolnjevanje potrebnih jamstev na gospodarstvih izvora in prepreči vnos epidemične driske prašičev, ki jo povzročajo navedeni virusi, v Unijo. Navedeni zaščitni ukrepi naj bi se uporabljali do 12. januarja 2015.
            
         
               (2)
            
            
               Izvedbena uredba (EU) št. 750/2014 je bila spremenjena z Izvedbeno uredbo (EU) št. 1306/2014 (3) z namenom podaljšanja datuma njene uporabe do 31. oktobra 2015, saj se epidemiološko stanje v tretjih državah, ki jih je prizadela nova prašičja enterična koronavirusna bolezen, ki jo povzročajo na novo porajajoči se prašičji alfakoronavirusi, vključno z virusom epidemične driske prašičev, in prašičji deltakoronavirus, glede tveganja prenosa navedenih prašičjih enterokoronavirusov od datuma sprejetja Izvedbene uredbe (EU) št. 750/2014 ni spremenilo.
            
         
               (3)
            
            
               Glede na razvoj stanja bolezni v zadevnih tretjih državah in pomanjkanje novih znanstvenih informacij bi bilo treba zaščitne ukrepe, uvedene z Izvedbeno uredbo (EU) št. 750/2014, podaljšati do konca oktobra 2016. Obdobje uporabe navedene izvedbene uredbe bi bilo zato treba ustrezno spremeniti.
            
         
               (4)
            
            
               Ukrepi iz te uredbe so v skladu z mnenjem Stalnega odbora za rastline, živali, hrano in krmo –
            
         SPREJELA NASLEDNJO UREDBO:
   Člen 1
   V drugem odstavku člena 2 Izvedbene uredbe (EU) št. 750/2014 se datum „31. oktobra 2015“ nadomesti z datumom „31. oktobra 2016“.
   Člen 2
   Ta uredba začne veljati tretji dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 30. septembra 2015
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  UL L 268, 24.9.1991, str. 56.
   
      (2)  Izvedbena uredba Komisije (EU) št. 750/2014 z dne 10. julija 2014 o zaščitnih ukrepih v zvezi z epidemično drisko prašičev glede zahtev za zdravje živali pri vnosu prašičev v Unijo (UL L 203, 11.7.2014, str. 91).
   
      (3)  Izvedbena uredba Komisije (EU) št. 1306/2014 z dne 8. decembra 2014 o spremembi Izvedbene uredbe (EU) št. 750/2014 glede podaljšanja obdobja uporabe zaščitnih ukrepov v zvezi z epidemično drisko prašičev (UL L 351, 9.12.2014, str. 1).